જયદેવ પટેલ: વેદપ્રકાશ ભંડારીની જે સ્થળે હત્યા કરાઈ હતી તે ઘટના સ્થળ એટલે કે ઘોડાગાડી સ્ટેન્ડનું પંચનામુ તથા તેને લગતા નકશામાં રહી ગયેલી ખામીઓ તેમ જ ઘટના સમયે હુમલાખોરો ક્યાં ક્યાં ગોઠવાયા હતા, કોની પાસે કેવાં હથિયારો હતાં અને કેવી રીતે ઘાતક હુમલો કર્યો હતો તેના સંબંધમાં તપાસની અપૂરતી માહિતી તથા ટેક્નિકલ ખામી જેવી બાબતો અંગે કોર્ટમાં બચાવ પક્ષે અસરકારક દલીલો કરી હતી, જેનો હાઈકોર્ટે અંશત: સ્વીકાર કરીને જન્મટીપની સજાનો હુકમ રદ કરીને જુદી જુદી સજા ફરમાવી હતી.